Diari Oficial de la Generalitat Valenciana


Sumari del DOGV 5274, del 06-06-2006 (2006/6189)

Notificació a Rafael Pimentel García i Begoña Pedra Milián de la interlocutòria número 639/2005, dictada en l'assumpte civil 1340/2005.
---------------------------------------------------------------------------------------------------------------------------------------

### Dades del document

Número de DOGV
:   5274

Data del DOGV
:   06-06-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/6189


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació a Rafael Pimentel García i Begoña Pedra Milián de la interlocutòria número 639/2005, dictada en l'assumpte civil 1340/2005. [2006/S6189]  
Procediment: assumpte civil ordinari 001340/2005.  
Montserrat Isabel Cabrera, secretària del Jutjat de Primera Instància número 7 de Castelló de la Plana.  
En el juí referenciat, s'ha dictat la resolució que té el text literal següent:  
«Interlocutòria número 639/2006.  
Castelló de la Plana, 18 de maig de 2006.  
Antecedents de fet:  
Primer. En data 18 de novembre de 2005, Lidón Calvo Forner, lletrada habilitada de la Generalitat en representació de l'entitat pública a la qual es referixen els articles 172, 173 i 176.2 del Codi Civil d'acord amb la Llei Orgànica 1/1996, de 15 de gener, de Protecció al Menor i disposició addicional 1.ª de la Llei 21/1987, d'11 de novembre, va presentar sol·licitud de proposta prèvia d'adopció del menor d'edat Bastian Manel Pimentel Pedra.  
Segon. Admesa a tràmit la sol·licitud es va registrar amb el número 1.340/2005, i a este prestaren el seu consentiment els adoptants, es va practicar l'audiència dels pares biològics, els qui no comparegueren a la citació judicial.  
Tercer. El ministeri fiscal va informar en el sentit de considerar procedent l'adopció del menor d'edat per ser el més adequat a l'interés d'estos, segons informe de data.  
Fonaments jurídics:   
Únic. L'article 175 del Codi Civil exigix per a l'adopció que l'adoptant siga major de vint-i-cinc anys i que tinga, almenys, catorze anys més que l'adoptand, i es requerix que este siga menor d'edat no emancipat. L'article 176 determina que per a iniciar l'expedient d'adopció és necessària la proposta prèvia de l'entitat pública a favor de l'adoptant o adoptants que esta entitat haja declarat idonis per a l'exercici de la pàtria potestat. El Codi Civil en l'article 177 manifesta que: «s'haurà de consentir l'adopció, en presència del jutge, l'adoptant o adoptants», i preceptua també que «hauran d'assentir a l'adopció en la forma establida en la Llei d'Enjudiciament Civil: 2.º Els pares de l'adoptand que no es trobara emancipat, a menys que estigueren privats de la pàtria potestat per sentència ferma o incursos en causa legal per a esta privació». Conforme a l'article 177.3 del Codi Civil «hauran de ser simplement oïts pel Jutge: 1. Els pares que no hagen sigut privats de la pàtria potestat, quan el seu assentament no siga necessari per a l'adopció». L'article 1.825 de la Llei d'Enjudiciament Civil de 1881, vigent conforme al que disposa la disposició derogatòria única de la Llei d'Enjudiciament Civil de 7 de gener de 2000, establix que totes estes actuacions es practicaran amb intervenció del ministeri fiscal, que emetrà el corresponent informe. L'article 108 del Codi Civil determina que «la filiació matrimonial i la no matrimonial, així com l'adoptiva, produïxen els mateixos efectes, conforme a les disposicions d'este Codi»; i l'article 109 disposa del mateix cos legal que «la filiació determina els cognoms conforme al que es disposa en la Llei».  
En este cas concorren tots els requisits abans exposats, ja que tal i com es desprén de les partides de naixement aportades, tant els adoptants com l'adoptand tenen les edats requerides per la Llei. S'han observat també els tràmits exigits, i els adoptants han consentit l'adopció mitjançant compareixences de data, i es va practicar l'audiència dels pares biològics, que no comparegueren a la citació judicial. El ministeri fiscal va informar favorablement sobre la procedència de l'adopció tal com consta documentat en la causa. Per tot això s'ha de constituir l'adopció en els termes interessats, amb les conseqüències inherents a esta constitució, i es guarda la necessària reserva sobre la identitat dels adoptants, a fi d'evitar que la família d'origen tinga coneixement de la identitat dels nous pares adoptius.  
Part dispositiva: en atenció al que s'ha exposat.  
José Luis Conde-Pumpido García, magistrat jutge de Primera Instància número 7 de Castelló de la Plana.  
Acord: l'adopció del menor d'edat Bastián Manel Pimentel Pedra (nascut a Vinaròs-Castelló el 23 de juliol de 1998 i inscrit en el Registre Civil d'esta població, en la Secció I, al tom 100, pàgina 397) en favor del matrimoni proposat pel Consell d'Adopció de Menors (expedient número 58/04-N), tot això en interés del menor.  
Determineu els cognoms del menor en la forma legalment establida.  
Ferma que siga esta resolució notifíqueu mitjançant exhort a l'encarregat del Registre Civil de Vinaròs (Castelló) a fi que procedisca a la inscripció de l'adopció al marge de la inscripció de naixement de l'adoptat, i després s'arxivarà este expedient.  
Notifiqueu esta resolució al promotor de l'expedient, als pares biològics i al ministeri fiscal, i feu-los saber que contra esta resolució es pot interposar recurs d'apel·lació en el termini de cinc dies. Per a la notificació als pares biològics, Rafael Pimentel García y Begoña Pedra Milián, en parador ignorat, publiqueu edictes en el tauler d'anuncis d'este Jutjat i en el Diari Oficial de la Generalitat.  
Uniu esta resolució al llibre d'actuacions definitives d'este Jutjat, i deixeu testimoniatge en les actuacions.  
Esta és la meua interlocutòria, que pronuncie, mane i firme.  
En atenció al desconeixement de l'actual domicili o residència de la part demandada, per provisió de 18 de maig de 2006 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat per a dur a efecte la diligència de notificació als pares biològics (Rafael Pimentel García i Begoña Pedra Milián).  
Castelló de la Plana, 18 de maig de 2006.. La secretària judicial: Montserrat Isabel Cabrera.  
Diligència. Castelló, 18 de maig de 2006.  
L'estenc jo, la secretaria judicial, perquè conste que este edicte ha quedat fixat en el dia de hui en el tauler d'anuncis. En done fe.